[{"text_idx": "#000001", "text": "Gasteiz 'Juncal Ballesti\u0301n' plazarekin hasiko da aitortzen hiriko historian emakumeek izan duten garantiza"}, {"text_idx": "#000002", "text": "Lehen fasean, 9 aukeratuen artetik hiriko lehen eremu publikoa da."}, {"text_idx": "#000003", "text": "\u201cJuncal Ballestin\u201d plazak, gaur goizetik, bere makulua du ikusgai Artium museoaren sarreran. Kaleak, plazak eta beste eremuak berreskuratzeko lehen fasean, 9 aukeratuen artetik hiriko lehen eremu publikoa da. Emakumeek hiriaren eraikuntzan egin duten lana aitortzea eta ikusaraztea du helburu, modu sistematikoan isilarazi izan baita. Montehermosoko markesa eta Fournierreko emakume kartagileak dira Gasteizen aitorpena merezi duten hurrengo emakumeak."}, {"text_idx": "#000004", "text": "Gorka Urtaran alkateak honako hau nabarmendu du: \u201cudal kale-izendegian emakumeen ordezkagarritasun baxua genero-desberdintasunaren adierazlea da, emakumeek bizitza publikoan izan duten egitekoaren aitorpen-faltaren ondorio. Hori dela eta, gure hiriaren aurrerabideari eta Gasteiz hobea eraikitzeari egiten dioten ekarpenaren balioa azpimarratu nahi dugu. Gure historiari adi begiratuz gero, agerian geratzen da mota guztietako emakumez josita dagoela, eta gure ingurunea hobetzen eta gure kultura handitzen lagundu zutela. Horregatik guztiagatik, kasu askotan, bidegabeko ondorioak ordaindu zituzten eta indarkeriaren biktima izan ziren\u201d."}, {"text_idx": "#000005", "text": "Juncal Ballesti\u0301n: aitorpenik handiena jaso zuen artista"}, {"text_idx": "#000006", "text": "Juncal Ballesti\u0301n aitorpenik handiena jaso duen Gasteizko artista da. Otazuko estudioan artelan ugari sortu zituen. Horiek arteen munduan errekonozimendu handia eman zioten, eta nazioko eta nazioarteko galeria askotan erakutsi zituen. Bere ondarearen zati handi bat Artium Museoan gordetzen da eta museo honekin lotura izan duten ikertzaile eta arte-profesionalek bere izena proposatu dute zentro artistiko honen aurrean dagoen plaza berriz izendatzeko. Gainera, bere ondarearen zati handi bat Anesvad GKE-ari eman zion dohaintzan artistak."}, {"text_idx": "#000007", "text": "Artistek, langileek, babesleek eta hiriaren historiako une jakin batzuetan hainbat arlotan aitzindari izan diren emakumeek, horrela, Gasteizko kale-izendegian lekua berreskuratu dute, orain arte gizonen presentzia sinbolikorako gorde dena. Gorka Urtaran alkateak, Miren Ferna\u0301ndez de Landa Berdintasun zinegotziak eta Isabel Melle\u0301n eta Virginia Lo\u0301pez de Maturana historialariek hiriko lehen guneen eta gogoratuko dituzten emakumeen izenen proposamena aurkeztu zuten bere garaian."}, {"text_idx": "#000012", "text": "Gasteizek zor historikoa du Mari\u0301a Pilar de Acedo y Sarria\u0301, Montehermosoko markesarekin; izan ere, gure hiriko pertsonaia historiko garrantzitsuenetako bat da. XIX. mendean bere garaiko emakumeei bidea ireki zien eta botere-maila handiak lortu zituen patriarkatuaren presioengatik emakumeentzat zaila zen une batean; arteen defendatzaile handia izan zen, poeta, musika eta margolaria, eta, gainera, eragin erabakigarria izan zuen Independentzia Gerran izandako gertakarietan. Musikarekin eta arteekin zerikusia duen alderdiagatik bereziki, uste dugu Kontserbatorioko Lorategiak direla horretarako kokaleku egokienak."}, {"text_idx": "#000013", "text": "Udalak, Udal Gobernuaren konpromisoagatik eta osoko bilkuraren aginduz, hiriko kale-izendegian dagoen genero-arrakala murrizteko prozesuari ekin zion legegintzaldi honetan. Proposamenak biltzeko, lantalde bat sortu zen, eta, gainera, Isabel Melle\u0301n eta Virginia Lo\u0301pez de Maturana historialariekin harremanetan jarri ziren, beste kontsulta eta dokumentazio-lan batzuen artean."}, {"text_idx": "#000015", "text": "Hiriko lanakAzpiegiturako udal obrakVitoria-Gasteiz HobetuzObras en vi\u0301a pu\u0301blicaAgian interesatuko zaizu: Lanei buruzko prentsa oharrak Urteroko txostenak"}]